VS001511
Datum: 1994-06-16T02:00:00.000+02:00
datum_sodbe_i_stopnje: 2003-09-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 3.050.000,00 SIT
opombe: II Ips 18/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Gradbeni delavec.

## Škodni dogodek

Poškodovan na delovnem mestu.

## Poškodba

Pretrganje tetive supraspinatne mišice na levem ramenu in poškodba hrustančnega dela sklepne ponvice levega ramena, zaradi česar je prišlo do trajne okvare levega ramena, ki se kaže z omejeno gibljivostjo v ramenskem sklepu, krepitacijami in bolečinami.

## Telesne bolečine

800.000,00 SIT V trenutku po škodbe je oškodovanec utrpel kratkotrajno hudo telesno bolečino. Dva tedna je trpel srednje hude telesne bolečine, ki so bile občasne, in tri tedne lahke telesne bolečine, ki so bile trajne. Pozneje je pri razgibavanju ob fizikalni terapiji in obremenitvi roke trpel občasne lahke telesne bolečine, v mirovanju pa posebnih bolečin ni trpel. Občasne lahke telesne bolečine so se pri oškodovancu pojavljale več mesecev, trajno pa se bodo pojavljale pri večjih fizičnih aktivnostih z okončino.

#### Ambulantno zdravljenje

Opravil je več pregledov v ortopedski ambulanti. Podvržen je bil artroskopiji desnega ramena. Po artroskopiji je bil večkrat na pregledih pri zdravnikih specialistih in pri svojem izbranem zdravniku.

#### Rehabilitacija

Dvakrat je opravljal fizikalno terapijo.

#### Nevšečnosti med zdravljenjem

Večkrat je prejel blokade.

## Strah

350.000,00 SIT Utrpel je kratkotrajni primarni strah, saj bi mu tram, ki ga je držal nad glavo lahko poškodoval različne dele telesa. Ta strah je trajal le kratek čas. Trpel je tudi strah zaradi izida zdravljenja in pred posledicami poškodbe, saj je bilo zdravljenje dolgotrajno in neuspešno. Prav tako ga je bilo strah, ko so mu povedali, da se njegovo zdravstveno stanje ne bo popravilo in ker so mu pri delodajalcu povedali, da zaradi njegovih omejitev ne bo mogel več delati pri njih, ker ni ustreznega dela zanj. Zato je vse do ocenitve na invalidski komisiji, to je do 18.7.1995, trpel strah za svojo delovno zmožnost.

## Zmanjšanje življenjske aktivnosti

1.900.000,00 SIT Oškodovanec ima omejeno gibljivost v ramenskem sklepu. Zaradi poškodbe ni sposoben za svoje delo oziroma je sposoben za dela z omejitvami in to tako, da ni sposoben za dvigovanje bremen težjih od 2 kg in ni sposoben za delo z levo roko nad višino ramen. Oškodovanca omejuje slabša gibljivost ramena, omejena groba moč in pa bolečine, ki se pojavljajo pri obremenitvi. Zaradi tega ne more več opravljati težjih zidarskih del, težave pa ima tudi pri vsakodnevnih opravilih.

---

ZOR člen 200, 203